Ghostwire: Tokyo

Ghostwire: Tokyo (ביפנית: ゴーストワイヤー：東京; בתעתיק לעברית: גוֹסוּטוֹוָאיִיַה: טוֹקִיוֹ; בתרגום חופשי לעברית: רוח רפאים: טוקיו) הוא משחק וידאו מסוגת פעולה-הרפתקאות שפותח על ידי Tango Gameworks ומופץ על ידי Bethesda Softworks, אשר יצא לאור ב-25 במרץ 2022 למערכת ההפעלה Microsoft Windows ולקונסולת המשחקים פלייסטיישן 5. Ghostwire: Tokyo הוא משחק מסוגת הפעולה-הרפתקאות אשר משוחק מנקודת מבט של גוף ראשון. השחקן יכול להשתמש ביכולות על-טבעיות על מנת להביס את הרוחות אשר רודפות את טוקיו. במאי מערכת הקרב, שיניצ'ירו הארה מתאר את מערכת הקרב בתור ”קארטה שנפגש עם קסם”, כאשר השחקן משתמש בתנועות ידיים המדמות קוג'י-קירי (אנ') על מנת להטיל קסמים. כאשר אויב מאבד את רוב נקודות החיים שלו, הליבה שלו נחשפת והשחקן יכול להשתמש במהלכי קטילה כדי להרוס את הליבה ובכך להביס את הרוח. אירוע מסתורי גורם להיעלמותם של כמעט כל תושבי טוקיו ורוחות חוצניות (אשר מכונות "מבקרים", Visitors) פלשו לעיר. אקיטו, הפרוטגוניסט של המשחק, אחוז דיבוק בידי רוח בולש המכונה KK, אשר לה יש אג'נדה משלה ומקנה לאקיטו כוחות על-טבעיים. בעוד קיטו נלחם ברוחות אשר רודפות את העיר, הוא נתקל בחבורת לובשי מסכות האניה (אנ') שייתכן והם יכולים לחשוף את הגורמים לאירועים המסתוריים שמתרחשים בעיר. ביוני 2019, במהלך מסיבת העיתונאים של Bethesda Softworks בכנס E3 2019, שינג'י מיקאמי ובמאית הקרייטיב יקומי נאקאנורה הכריזו על Ghostwire: Tokyo, משחק פעולה-הרפתקאות בעל אלמנטים של אימה. בספטמבר של אותה השנה, נאקאנורה התפטרה מחברת Tango Gameworks לאחר 9 שנות עבודה. בניגוד לסדרת משחקי הווידאו The Evil Within,‏ Ghostwire הוא בעיקרו פעולה-הרפתקאות במקום הישרדות אימה, אף שלמשחק יש עדיין אלמנטים של אימה. שיניצ'ירו הארה, שעבד על מערכת הקרב של דום (2016), הצטרף לחברת Tango על מנת לעזור לצוות הפיתוח לפתח את מערכת הקרב. על פי הארה, מערכת הקרב הושפעה רבות מקוג'י-קירי ומאמנויות לחימה רבות, מה שאיפשר לצוות ”לתת יותר תנועות ואישיות לפעולותיו של השחקן בעוד ידיו של השחקן הן הרחבה אורגנית של הדמות”. המשחק יצא לאור למערכת ההפעלה Microsoft Windows ולקונסולת המשחקים פלייסטיישן 5 ב-25 במרץ 2022. ב-21 בספטמבר 2020, חברת האם של Bethesda Softworks,‏ ZeniMax Media וחברת מיקרוסופט הכריזו כי מיקרוסופט מתכוונת לקנות את ZeniMax ואת כלל חברות הבת שלה, כולל Tango Gameworks, תמורת 7.5 מיליארד דולר אמריקני ולהפוך את חברות הפיתוח לחלק מחטיבת הפיתוח משחקי הווידאו של מיקרוסופט, Xbox Game Studios, כאשר הרכישה הושלמה ב-9 במרץ 2021. פיל ספנסר, מנכ"ל Xbox Game Studios ציין כי העסקה לא תשפיע על התכנון של Ghostwire: Tokyo לצאת כאקסלוסיב לקונסולת המשחקים פלייסטיישן 5 וכן כי המשחק בסופו של דבר ייצא לאור גם לקונסולות ה-Xbox לפחות שנה אחת לאחר השקת המשחק. אתר האינטרנט הרשמי של Ghostwire: Tokyo (בשפות מרובות) Ghostwire: Tokyo, ברשת החברתית פייסבוק Ghostwire: Tokyo, ברשת החברתית אקס (טוויטר) Ghostwire: Tokyo, ברשת החברתית אינסטגרם "Ghostwire: Tokyo", במסד הנתונים הקולנועיים IMDb (באנגלית) Ghostwire: Tokyo, באתר PCGamingWiki (באנגלית) Ghostwire: Tokyo Update Notes – May 2, 2022, באתר Steam, ‏‏2 במאי 2022 (באנגלית) דניאל קייזר, Celebrating Unreal developer success at E3 2019, באתר Unreal Engine, ‏‏20 ביוני 2019 (באנגלית) Ghostwire: Tokyo rating for Windows PC, PlayStation 5, באתר ESRB (באנגלית) טום פיליפס, PS5 timed exclusive Ghostwire: Tokyo delayed to early 2022, באתר Eurogamer, ‏‏13 ביולי 2021 (באנגלית) א. טרנטולה, Bethesda reveals gameplay for its 'Ghostwire: Tokyo' supernatural thriller, באתר Engadget, ‏‏11 ביוני 2020 (באנגלית) לאורן מורטון, GhostWire: Tokyo: everything we know about the spooky action thriller, באתר PCGamer, ‏‏15 ביוני 2020 (באנגלית) אנני לויס, Ghostwire: Tokyo makes its console debut on PS5 in 2021, באתר PlayStation, ‏‏11 ביוני 2020 (באנגלית) אליס אוקונור, The Evil Within studio spooking us again with GhostWire: Tokyo, באתר Rock Paper Shotgun, ‏‏10 ביוני 2019 (באנגלית) צ'ארלי האל, The star of E3 2019 is leaving her big Bethesda game, GhostWire: Tokyo, באתר Polygon, ‏‏4 בספטמבר 2019 (באנגלית) סטיב וואטס, Ghostwire: Tokyo Gets New PS5 Trailer At Reveal Event, באתר GameSpot, ‏‏11 ביוני 2020 (באנגלית) הנרי סט לאגר, אליביה טאמביני, ניק פינו, מארק וילסון ומאט סווידר, CES 2021 news: it's over – but here are the highlights and best tech, באתר Tech Radar, ‏‏15 ביולי 2021 (באנגלית) דינה באס וג'ייסון שניירר, Microsoft to Buy Bethesda for $7.5 Billion to Boost Xbox, באתר בלומברג, ‏‏21 בספטמבר 2020 (באנגלית) אנדי רובינסון, Microsoft confirms its Bethesda acquisition is complete and ‘some games’ will be exclusive, באתר VGC, ‏‏9 במרץ 2021 (באנגלית) מת'יו אולסון, GhostWire: Tokyo and Deathloop Will Still Be Timed PS5 Exclusives, Phil Spencer Confirms, באתר USGamer, ‏‏21 בספסטמבר 2020 (באנגלית)